cyanic-selkie/wikianc huggingface dataset:
बेथलहम
ईसा का जन्मस्थान
प्रारंभिक ईसाइयों ने मिकाह की पुस्तक (Book of Micah) में लिखी एक पंक्ति की व्याख्या बेथलहम में एक मसीहा के जन्म की भविष्यवाणी के रूप में की. अनेक आधुनिक विद्वान इस बात पर प्रश्न उठाते हैं कि क्या सचमुच ईसा का जन्म बेथलहम में हुआ था और उनका सुझाव है कि ईसा के जन्म को प्रस्तुत करने के लिये धर्मोपदेशों में विभिन्न उल्लेखों का आविष्कार भविष्यवाणी को सच साबित करने और राजा डेविड की वंशावली से उनका संबंध सूचित करने के लिये किया गया।   मार्क के धर्मोपदेश (Gospel of Mark) और जॉन के धर्मोपदेश (Gospel of John) में ईसा के जन्म का वर्णन या इस बात का कोई संकेत भी शामिल नहीं है कि ईसा का जन्म बेथलहम में हुआ था और वे उनका उल्लेख केवल नाज़ारेथ निवासी के रूप में ही करते हैं। आर्किओलॉजी (Archaeology) पत्रिका में 2005 में प्रकाशित एक लेख में पुरातत्वविद् अविराम ओशरी (Aviram Oshri) ने इस ओर सूचित किया कि जिस काल में ईसा का जन्म हुआ, उस अवधि में उस क्षेत्र में कोई बस्ती होने के प्रमाण उपस्थित नहीं हैं और उनका दृढ़ मत है कि ईसा का जन्म गैलिली के बेथलहम (Bethlehem of Galilee) में हुआ था। उनका विरोध करते हुए, जेरोम मर्फी-ओ’कॉनर (Jerome Murphy-O’Connor) पारंपरिक विचार का ही समर्थन करते हैं।
बेथलहम में ईसा के जन्म के काल से जुड़ी प्राचीन परंपरागत मान्यता को ईसाई धर्ममण्डक जस्टिन मार्टर (Justin Martyr) द्वारा अनुप्रमाणित किया गया है, जिन्होंने ट्राइफो (Trypho) के साथ हुई एक चर्चा (सी. 155–161) में कहा कि इस पवित्र परिवार ने इस नगर के बाहर स्थित एक गुफा में शरण ली हुई थी। अलेक्ज़ेन्ड्रिया के ओरिजेन (Origen of Alexandria) ने वर्ष 247 के आस-पास किये गए अपने लेखन में बेथलहम शहर में स्थित एक गुफा का उल्लेख किया है, जिसे स्थानीय लोग ईसा का जन्मस्थान मानते थे। यह गुफा संभवतः वही थी, जो पहले तामुज़ (Tammuz) के संप्रदाय का स्थान रह चुकी थी।
इस्लामी शासन और धर्म-युद्ध
सन 637 ईस्वी में, मुस्लिम सेनाओं, उमर इब्न अल-खताब ('Umar ibn al-Khattāb) द्वारा येरुशलम पर कब्ज़ा कर लिये जाने के कुछ ही समय बाद, दूसरे खलीफा बेथलहम आए और यह वचन दिया कि ईसा के जन्मस्थान पर बने चर्च को ईसाइयों के प्रयोग के लिये सुरक्षित रखा जाएगा. उमर ने शहर में चर्च के पास जिस स्थान पर प्रार्थना की थी, वहां उन्हें समर्पित एक मस्जिद का निर्माण किया गया। इसके बाद बेथलहम आठवीं सदी में उम्मायदों (Ummayads) की इस्लामिक खलीफाई व नवीं सदी में अब्बासिदों (Abbasids) के नियंत्रण से गुज़रा. फारसी भूगोलवेत्ता ने नवीं सदी के मध्य में यह दर्ज किया है कि शहर में एक सुसंरक्षित तथा अत्यधिक सम्मानित चर्च मौजूद था। सन 985 में, अरब के भूगोलवेत्ता अल-मकदेसी (al-Muqaddasi) ने बेथलहम की यात्रा की और इसके चर्चा का उल्लेख “कॉन्स्टन्टाइन का बैसिलिका (Basilica of Constantine), जिसके समान कुछ भी पूरे देश में कहीं नहीं है” कहकर किया। सन 1009 में, छठे फातिमिद खलीफा अल-हकीम बि-अम्र अल्लाह के शासनकाल के दौरान ईसा के जन्मस्थान पर बने इस चर्च (Church of the Nativity) को गिराने का आदेश दिया गया, लेकिन स्थानीय मुस्लिमों ने इसे छोड़ दिया क्योंकि उन्हें इस ढांचे के दक्षिणी अनुप्रस्थ भाग में प्रार्थना करने की अनुमति दे दी गई थी।
सन 1099 में, धर्मयोद्धाओं ने बेथलहम पर कब्जा कर लिया, इसकी सुरक्षा को मज़बूत बनाया और ईसा के जन्मस्थान पर बने चर्च (Church of the Nativity) के उत्तरी भाग में एक नए मठ तथा विहार का निर्माण किया। ग्रीक ऑर्थोडॉक्स पादरियों को उनके स्थान से हटा दिया गया और लैटिन पादरियों की नियुक्ति की गई। इस समय तक, इस क्षेत्र में ग्रीक ऑर्थोडॉक्स लोगों की आधिकारिक ईसाई उपस्थिति थी। सन 1100 में क्रिसमस के दिन, बाल्डविन प्रथम (Baldwin I), येरुशलम के फ्रैंकिश शासन के राजा, का राज्याभिषेक बेथलहम में हुआ था और उसी वर्ष इस नगर में एक लैटिन धर्माध्यक्ष-वर्ग (episcopate) की स्थापना भी की गई।
सन 1187 में, सलादिन, मिस्र व सीरिया का वह सुल्तान, जिसने मुस्लिम अय्युबिदों (Ayyubids) का नेतृत्व किया, ने धर्मयोद्धाओं से बेथलहम को छीन लिया। लैटिन पादरियों को शहर छोड़ने पर मजबूर किया गया और ग्रीक ऑर्थोडॉक्स पादरियों को वापस लौटने का मौका मिला. सन 1192 में सलादीन ने दो लैटिन पुरोहितों और दो उपयाजकों की वापसी पर सहमति जताई. हालांकि, बेथलहम को तीर्थयात्रियों से होने वाले व्यापार की हानि उठानी पड़ी क्योंकि यूरोपीय तीर्थयात्रियों की संख्या में बहुत अधिक गिरावट आई थी।
विलियम चतुर्थ (William IV), नेवर्स के काउंट (Count of Nevers) ने बेथलहम के ईसाई बिशप-समूह को यह वचन दिया था कि यदि बेथलहम मुस्लिम नियंत्रण के अधीन आ गया, तो वे छोटे से नगर क्लैमेसी में उनका स्वागत करेंगे, जो कि वर्तमान में फ्रांस के बरगंडी में है। इसी के अनुसार, सन 1223 में बेथलहम के बिशप ने पैंथेनॉर, क्लैमेसी के अस्पताल में निवास करना प्रारंभ किया। सन 1789 में फ्रांसीसी क्रांति से पूर्व तक, क्लैमेसी लगभग 600 वर्षों तक लगातार ‘गैर-विश्वासकर्ताओं के क्षेत्र में (in partibus infidelium)’ बेथलहम के धर्म-प्रांत (Bishopric) की धर्म-पीठ बना रहा.
अय्युबिदों और धर्मयोद्धाओं के बीच हुए दस वर्षों के युद्ध-विराम के बदले सन 1229 में पवित्र रोमन सम्राट फ्रेडरिक द्वितीय (Frederick II) और अय्युबिद सुल्तान अल-कामिल (al-Kamil) के बीच हुई एक संधि के द्वारा बेथलहम—येरुशलम, नाज़ारेथ और सिडॉन के साथ—को संक्षिप्त रूप से येरुशलम के धर्मयोद्धा शासन को हस्तांतरित कर दिया गया। सन 1239 में यह संधि समाप्त हो गई और सन 1244 में मुस्लिमों ने पुनः बेथलहम पर कब्ज़ा कर लिया।
सन 1250 में, रुक्न अल-दिन बैबर्स (Rukn al-Din Baibars) के अंतर्गत मामुलकों (Mamluks) की शक्ति के अधीन हो जाने पर, ईसाइयत की सहनशीलता में कमी आ गई; पादरियों ने शहर छोड़ दिया और सन 1263 में शहर की दीवारें ढहा दीं गईं. अगली सदी में लैटिन पादरी बेथलहम लौट आए और उन्होंने ईसा के जन्मस्थान के बैसिलिका (Basilica of the Nativity) के पास स्थित मठ में स्वयं को स्थापित किया। ग्रीक ऑर्थोडॉक्स समुदाय को बैसिलिका का नियंत्रण सौंपा गया और उन्होंने लैटिन व अर्मेनियाई लोगों के साथ मिल्क ग्रोटो (Milk Grotto) का साझा-नियंत्रण किया।
ऑटोमन और मिस्र का युग
सन 1517 से, ऑटोमन नियंत्रण के दौरान, बैसिलिका के नियंत्रण को लेकर कैथलिक व ग्रीक ऑर्थोडॉक्स चर्चों के बीच विवाद चलता रहा. सोलहवीं सदी के अंत तक, बेथलहम येरुशलम जिले के सबसे बड़े गांवों में से एक बन चुका था और उसे सात भागों में उप-विभाजित किया गया था। इस अवधि में अन्य नेताओं के अतिरिक्त बास्बस परिवार (Basbus family) ने बेथलहम के प्रमुखों के रूप में अपनी सेवा दी.
बेथलहम गेहूं, जौ और अंगूर पर कर चुकाता था। मुस्लिम और ईसाई पृथक समुदायों के रूप में व्यवस्थित थे, जिनमें से प्रत्येक का अपना एक नेता था; सोलहवीं सदी के मध्य-काल में पांच नेता इस गांव का प्रतिनिधित्व करते थे, जिनमें से तीन मुस्लिम थे। ऑटोमन के कर-रिकॉर्ड बताते हैं कि ईसाई आबादी थोड़ी अधिक समृद्ध थी या अंगूर के बजाय अनाज अधिक उगाया करती थी, जो कि एक अधिक मूल्यवान पदार्थ था।
सन 1831 से 1841 तक, फिलिस्तीन मिस्र के मुहम्मद अली राजवंश के अधीन था। इस अवधि के दौरान, यह शहर एक भूकंप तथा साथ ही सन 1834 में मिस्र की सैन्य-टुकड़ियों द्वारा एक मुस्लिम भाग के विनाश, जो संभवतः इब्राहिम पाशा के एक कृपापात्र वफादार की हत्या के बदले के रूप में किया गया था, की घटनाओं से प्रभावित हुआ। सन 1841 में, बेथलहम पुनः एक बार ऑटोमन शासन के अधीन आ गया और प्रथम विश्व युद्ध के अंत तक इसी के अधीन बना रहा. ऑटोमन शासकों के अधीन, बेथलहम के निवासियों ने बेरोज़गारी, अनिवार्य सैन्य सेवा और अत्यधिक करों का सामना किया, जिसका परिणाम सामूहिक उत्प्रवास, विशिष्टतः दक्षिणी अमरीका की ओर, के रूप में मिला. 1850 के दशक के एक अमरीकी मिशनरी ने 4,000 से कम आबादी की जानकारी दी है, ‘जिनमें से लगभग सभी ग्रीक चर्च से संबंधित थे’. उन्होंने यह टिप्पणी भी की है कि ‘जल की जानलेवा कमी है’ और इसलिये यह कभी भी एक बड़ा नगर नहीं बन सका.
बीसवीं सदी
सन 1920 से लेकर 1948 तक बेथलहम का प्रशासन ब्रिटिश अधिदेश के द्वारा किया जाता था। संयुक्त राष्ट्र संघ की सामान्य सभा (संयुक्त राष्ट्र General Assembly) के 1947 के फिलिस्तीन के विभाजन के प्रस्ताव में बेथलहम को येरुशलम की विशेष अंतर्राष्ट्रीय परिवृत्ति में शामिल किया गया, जिसका प्रशासन संयुक्त राष्ट्र संघ द्वारा किया जाना था।
सन 1948 के अरब-इसराइली युद्ध के दौरान जॉर्डन के इस शहर पर कब्ज़ा कर लिया। सन 1947-48 में इसराइली सेनाओं के कब्ज़े में चले गए क्षेत्रों से अनेक शरणार्थी भागकर बेथलहम क्षेत्र में पहुंचे और मुख्य रूप से उन स्थानों में बस गए, जो बाद में आधिकारिक रूप से उत्तर में ‘अज़्ज़ा ('Azza) (बीट जिब्रिन) (Beit Jibrin) एवं ‘ऐदा ('Aida) के तथा दक्षिण में दीशेह (Dheisheh) के शरणार्थी शिविर बन गए। शरणार्थियों की इस घुसपैठ ने बेथलहम के ईसाई बहुमत को एक मुस्लिम बहुमत में रूपांतरित कर दिया है।
सन 1967 में छः-दिवसीय युद्ध के दौरान इसराइल द्वारा शेष वेस्ट-बैंक के साथ ही बेथलहम पर भी कब्ज़ा कर लिये जाने तक जॉर्डन ने इस शहर पर अपना नियंत्रण बनाए रखा. सन 1995 में वेस्ट-बैंक और गाज़ा-पट्टी पर हुए एक अंतरिम समझौते के अनुरूप 21 दिसम्बर 1995 को इसराइली टुकड़ियां बेथलहम से हटा लीं गईं और इसके तीन दिनों बाद यह शहर फिलिस्तीनी राष्ट्रीय प्राधिकरण (Palestinian National Authority) के पूर्ण प्रशासनिक व सैन्य नियंत्रण के अधीन आ गया।
दूसरा इन्तिफादा
दूसरे फिलिस्तीनी इन्तिफादा (Palestinian Intifada), जो सन 2000-01 में शुरु हुआ था, के दौरान बेथलहम की अधोसंरचना व पर्यटन उद्योग को बहुत अधिक हानि उठानी पड़ी. सन 2002 में, यह ऑपरेशन डिफेंसिव शील्ड (Operation Defensive Shield), इसराइली सैन्य शक्तियों (Israeli Defense Forces) (आईडीएफ) (IDF) द्वारा किये गए एक बड़े सैन्य आक्रमण, में एक मुख्य युद्ध क्षेत्र था।
इस ऑपरेशन के दौरान आईडीएफ (IDF) ईसा के जन्मस्थान पर बने चर्च (Church of the Nativity) को घेर लिया, जहां लगभग 200 फिलिस्तीनी आतंकियों ने चर्च को बंधक बना लिया था। यह घेराबंदी 39 दिनों तक जारी रही और इस दौरान नौ आतंकियों व चर्च के घण्टा-वादक (bellringer) को मार डाला गया। इसकी समाप्ति 13 वांछित आतंकियों को विभिन्न यूरोपीय राष्ट्रों व मॉरिटानिया (Mauritania) में निर्वासित कर दिये जाने के एक समझौते के साथ हुई.
भूगोल
बेथलहम 31.71667°N, 35.2°W पर स्थित है बेथलहम की समुद्र की सतह से उंचाई लगभग है, जो कि समीपस्थ येरुशलम से  उच्च है। बेथलहम यहूदिया पर्वत (Judean Mountains) के दक्षिणी भाग पर स्थित है।
यह शहर गाज़ा (Gaza) और भूमध्य सागर के उत्तर-पूर्व में, अम्मान, जॉर्डन के  पश्चिम में, तेल अविव, इसराइल के  दक्षिण-पूर्व में और येरुशलम के  दक्षिण में स्थित है। इसके समीपस्थ बसे शहरों में उत्तर में बीट सफाफा (Beit Safafa) और येरुशलम, उत्तर-पश्चिम में बीट जाला (Beit Jala), पश्चिम में हुसान (Husan), दक्षिण-पश्चिम में अल-खद्र (al-Khadr) व अर्तास (Artas), तथा पूर्व में बीट सहौर (Beit Sahour) शामिल हैं। बीट जाला (Beit Jala) और बाद वाले मिलकर बेथलहम के साथ एक संकुलन बनाते हैं और ऐदा तथा अज़्ज़ा शरणार्थी शिविर शहर की सीमाओं के भीतर स्थित हैं।
जलवायु
गर्म व सूखी गर्मियों और ठंडी शीत-ॠतु के साथ बेथलहम में भूमध्यसागरीय जलवायु है। शीत-ॠतु (मध्य-दिसंबर से मध्य-मार्च) का तापमान ठंडा और बरसाती हो सकता है। जनवरी सबसे ठंडा माह है, जिसमें तापमान 1 से 13 अंश सेल्सियस (33–55 अंश फारेनहाइट (°F)) के बीच हो सकता है। मई से सितंबर तक, मौसम गर्म और धूप से भरा होता है। 27 अंश सेल्सियस (81 अंश फारेनहाइट (°F)) के उच्च तापमान के साथ अगस्त सबसे गर्म माह है। बेथलहम में प्रतिवर्ष औसतन वर्षा होती है, जिसमें से 70% नवंबर से जनवरी के बीच होती है।
बेथलहम की औसत वार्षिक सापेक्ष आर्द्रता 60% है और जनवरी व फरवरी के बीच यह अपनी उच्चतम दरों पर पहुंच जाती है। मई में आर्द्रता के स्तर न्यूनतम होते हैं। प्रतिवर्ष 180 दिनों तक रात में ओस पड़ सकती है। इस शहर पर भूमध्यसागर से आने वाली हवाओं का प्रभाव पड़ता है, जो कि दिन के मध्य में उत्पन्न होती हैं। हालांकि बेथलहम अप्रैल, मई और मध्य-जून के दौरान अरब के रेगिस्तान से आने वाली गर्म, सूखी, रेत-भरी और धूल-भरी खमासीन (Khamaseen) हवाओं से भी प्रभावित होता है।
जनसंख्या
पीसीबीएस (PCBS) की 1997 की जनगणना के अनुसार, इस शहर की जनसंख्या 21,670 थी, जिसमें कुल 6,570 शरणार्थी शामिल हैं, जिनकी संख्या शहर की जनसंख्या का 30.3% है। सन 1997 में, बेथलहम के निवासियों के आयु-वितरण के अनुसार 27.4% निवासियों की आयु 10 वर्ष से कम थी, 20% लोग 10 से 19 वर्ष की आयु के थे, 17.3% निवासियों की आयु 20-29 वर्ष थी, 17.7% लोग 30 से 44 वर्ष के बीच थे, 12.1% की आयु 45-64 थी तथा 5.3% लोग 65 वर्ष की आयु को पार कर चुके थे। पुरुषों की संख्या 11,079 तथा महिलाओं की 10,594 थी।
पीसीबीएस (PCBS) के एक आकलन के अनुसार, मध्य-2006 में बेथलहम की जनसंख्या 29,930 थी। हालांकि, पीसीबीएस (PCBS) की वर्ष 2007 की जनगणना में यह पाया गया कि जनसंख्या 25,266 थी, जिसमें 12,753 पुरुष और 12,513 महिलाएं थीं। निवासी ईकाइयों की संख्या 6,709 थी, जिनमें 5,211 परिवार थे। परिवारों में सदस्यों की औसत संख्या 4.8 थी।
ऑटोमन कर रिकार्ड के अनुसार 16वीं सदी के प्रारंभ में ईसाइयों की संख्या कुल जनसंख्या के लगभग 60% थी, जबकि 16वीं सदी के मध्य-काल तक ईसाई और मुस्लिम जनसंख्या लगभग समान हो चुकी थी। इस सदी के अंत तक कोई भी मुस्लिम निवासी नहीं बचा था और वयस्क पुरुष कर-दाताओं की संख्या 287 थी। पूरे ऑटोमन साम्राज्य के सभी गैर-मुस्लिमों की तरह, ईसाईयों को भी जिज़या-कर (jizya tax) देना पड़ता था। सन 1867 में एक अमरीकी यात्री ने वर्णन किया कि शहर की जनसंख्या 3,000 से 4,000 के बीच थी; जिनमें लगभग 100 प्रोटेस्टेंट (Protestants), 300 मुस्लिम और "शेष लैटिन व ग्रीक चर्चों के सदस्य तथा कुछ अर्मेनियाई (Armenians) थे ".
सन 1948 में, शहर की धार्मिक रचना में 85% ईसाई, अधिकांश ग्रीक ऑर्थोडॉक्स (Greek Orthodox) व रोमन कैथलिक (Roman Catholic) पंथों के अनुयायी, तथा 13% सुन्नी मुस्लिम थे। सन 2005 तक, ईसाई निवासियों की संख्या नाटकीय रूप से घटकर लगभग 20% रह गई। प्राचीन शहर में स्थित एकमात्र मस्जिद ओमर की मस्जिद (Mosque of Omar) है, जो कि मैंगर चौक (Manger Square) पर स्थित है।
ईसाई जनसंख्या
बेथलहम के ईसाई निवासियों में से अधिकांश लोग अरब के प्रायद्वीप के अरब ईसाई पंथ के वंशज होने का दावा करते हैं, जिनमें शहर के दो सबसे बड़े-अल फ़राहिया (al-Farahiyya) और अन-नजाज्रेह (an-Najajreh) शामिल हैं। इनमें से पहले समूह का दावा है कि वे उन घासनिदों (Ghassanids) के वंशज हैं जिन्होंने यमन से वर्तमान जॉर्डन के वादी मुसा (Wadi Musa) की ओर देशांतरण किया था और अन-नजाज्रेह (an-Najajreh) के लोग दक्षिणी हेजाज़ (Hejaz) में नाजरान (Najran) के अरबों के वंशज हैं। बेथलहम का एक अन्य पंथ, अल-अनांत्रेह (al-Anantreh), भी अपनी वंशावली को अरब प्रायद्वीप से जोड़ता है।
बेथलहम में ईसाइयों का प्रतिशत निरंतर गिर रहा है, जिसका मुख्य कारण लगातार हो रहा उत्प्रवास है। मुस्लिम समुदाय की तुलना में ईसाइयों की निम्न जन्म-दर भी इस गिरावट का एक कारण है। सन 1947 में, ईसाई कुल जनसंख्या के 75% थे, लेकिन 1998 तक यह प्रतिशत गिर कर 23% पर आ गया। बेथलहम के वर्तमान महापौर, विक्टर बातारेश (Victor Batarseh) ने वॉइस ऑफ अमेरिका (Voice of America) को बताया कि, "तनाव, शारीरिक या मनोवैज्ञानिक, तथा बुरी आर्थिक स्थितियों के कारण, कई लोग, चाहे वे ईसाई हों या मुस्लिम, उत्प्रवास कर रहे हैं, लेकिन यह ईसाइयों में अधिक दिखाई देता है क्योंकि वे अल्पसंख्यक हैं।"
अंतरिम समझौते का पालन करने वाला फिलिस्तीनी प्राधिकरण (Palestinian Authority) आधिकारिक रूप से बेथलहम क्षेत्र के ईसाइयों की समानता के लिये प्रतिबद्ध है, हालांकि प्रिवेंटिव सेक्युरिटी सर्विस (Preventive Security Service) एवं आतंकी गुटों की ओर से उनके खिलाफ हिंसा की भी कुछ घटनाएं होती रहीं हैं।
द्वितीय इंतिफादा (Second Intifada) की शुरुआत और इसके परिणामस्वरूप पर्यटन में आई कमी ने भी ईसाई अल्पसंख्यकों को प्रभावित किया है और इनमें से अनेक लोगों को आर्थिक रूप से झटका लगा है क्योंकि वे बेथलहम के अनेक होटलों और सेवाओं के मालिक हैं, जो विदेशी पर्यटकों की आवश्यकताओं का ध्यान रखती हैं। ईसाइयों द्वारा इस क्षेत्र को छोड़ने के कारणों पर किये गये एक सांख्यिकीय विश्लेषण ने इसके लिये आर्थिक और शैक्षणिक अवसरों की कमी, विशेषतः ईसाइयों की मध्यम-वर्गीय अवस्था और उच्च शिक्षा के कारण, को दोषी ठहराया. द्वितीय इंतिफादा (Second Intifada) के बाद से, 10% ईसाई जनसंख्या ने यह शहर छोड़ दिया है।
वर्ष 2006 में फिलिस्तीनी सेंटर फॉर रिसर्च एंड डायलॉग (Palestinian Centre for Research and Cultural Dialogue) द्वारा किये गये बेथलहम के ईसाइयों के एक मतदान में यह पाया गया कि उनमें से 90% ने बताया कि उनके मुस्लिम मित्र हैं, 73.3% ने माना कि फिलिस्तीनी राष्ट्रीय प्राधिकरण (Palestinian National Authority) शहर में स्थित ईसाई धरोहर के साथ सम्मानजनक व्यवहार करता है और 78% ने इस क्षेत्र में इसराइली यात्रा प्रतिबंधों को ईसाइयों के निष्क्रमण का कारण माना.
हमास सरकार की आधिकारिक स्थिति शहर की ईसाई जनसंख्या का समर्थन करने की रही है, हालांकि शहर में इस्लामिक उपस्थिति को बढ़ाने, उदाहरणार्थ ईसाई पड़ोस में पहले प्रयोग न की जा रही किसी मस्जिद में आकर प्रार्थना करने की अपील करके, के कारण समय-समय पर कुछ अनाम निवासियों द्वारा इस पार्टी की आलोचना भी की जाती रही है। जेरुसलम पोस्ट (Jerusalem Post) के अनुसार, हमास के अंतर्गत, ईसाई जनसंख्या को कानून और व्यवस्था की कमी का सामना करना पड़ता है, जिसने इन्हें स्थानीय माफिया द्वारा ज़मीन हथिया लिये जाने के प्रति ग्रहणीय छोड़ दिया है, जो अप्रभावी अदालतों का और इस अनुभव का लाभ उठाते हैं कि ईसाई जनसंख्या द्वारा स्वयं के समर्थन में खड़े होने की संभावना कम है।
खरीदारी और उद्योग
खरीदारी बेथलहम का एक प्रमुख क्षेत्र है, विशेषकर क्रिसमस के मौसम में. शहर की मुख्य सड़क और पुराने बाज़ार में हस्तशिल्प, मध्य-पूर्व के मसाले, आभूषण और पूर्वी मिठाइयां, जैसे बकलावा (baklawa), बेचने वाली दुकानों की कतार है।
इस शहर में हस्तशिल्प की वस्तुएं बनाने का इतिहास इसकी स्थापना जितना ही प्राचीन है। बेथलहम में अनेक दुकानों में स्थानीय जैतून के झुरमुट से बनी जैतून की लकड़ी की नक्काशी — जिसके लिये यह शहर प्रसिद्ध है — बेची जाती है। नक्काशी की हुई ये वस्तुएं बेथलहम आने वाले पर्यटकों द्वारा खरीदा जाने वाला प्रमुख उत्पाद है। धार्मिक हस्तशिल्प भी बेथलहम में एक प्रमुख उद्योग है और कुछ उत्पादों में हाथों से बनाए गए मदर-ऑफ-पर्ल (mother-of-pearl) से बने आभूषण, व साथ ही जैतून की लकड़ी से बनी मूर्तियां, डिब्बे एवं क्रॉस शामिल हैं। मदर-ऑफ-पर्ल हस्तशिल्प बनाने की कला से बेथलहम का परिचय 14वीं सदी के दौरान दमास्कस के फ्रांसिस्कन सन्यासियों (Franciscan friars) ने करवाया था। पत्थर और संगमरमर को काटना, टेक्सटाइल, फर्नीचर और सजावट अन्य मुख्य उद्योग हैं। बेथलहम में पेंट, प्लास्टिक, सिन्थेटिक रबर, दवाओं, निर्माण सामग्री और खाद्य उत्पादों, मुख्यतः पास्ता और कन्फेक्शनरी, का उत्पादन भी किया जाता है।
बेथलहम में एक वाइन बनाने वाली कंपनी, सन 1885 में स्थापित क्रेमिसन वाइन (Cremisan Wine), है, जो वर्तमान में अनेक देशों को वाइन की आपूर्ति करती है। इस वाइन का उत्पादन क्रेमिसन के मठ में रहने वाले भिक्षुओं द्वारा किया जाता है और अधिकांश अंगूरों का उत्पादन अल-खादेर (al-Khader) क्षेत्र से होता है। इस मठ का वाइन उत्पादन लगभग 700,000 लीटर प्रति वर्ष है।
पर्यटन
ईसा के जन्मस्थान पर स्थित चर्च (Church of the Nativity) बेथलहम के मुख्य पर्यटक आकर्षणों में से एक है और यह ईसाई तीर्थयात्रियों को आकर्षित करने वाले चुम्बक के समान है। यह शहर के मध्य— मैंगर चौक (Manger Square) का एक भाग — में होली क्रिप्ट नामक एक खोह या गुफा के ऊपर स्थित है, जहां संभवतः ईसा का जन्म हुआ था। पास में ही एक मिल्क ग्रोटो (Milk Grotto) स्थित हैं, जहां इस पवित्र परिवार ने मिस्र की ओर पलायन करते समय शरण ली थी और उसी की बगल में वह गुफा है, जहां संत जेरोम (St. Jerome) ने हिब्रू ग्रंथों का लैटिन में अनुवाद करते हुए तीस वर्ष बिताए थे।
बेथलहम में तीस से भी अधिक होटल हैं। जकीर पैलेस (Jacir Palace), सन 1910 में चर्च के पास निर्मित, बेथलहम के सबसे सफल होटलों में से एक और यहां का सबसे पुराना होटल है। द्वितीय इंतिफादा (Second Intifada) की हिंसा के कारण वर्ष 2000 में इसे बंद कर दिया गया था, लेकिन सन 2005 में इसे दोबारा खोला गया।
कशीदाकारी
एक राज्य के रूप में इसराइल की स्थापना से पूर्व, बेथलहम के वस्र तथा कशीदाकारी संपूर्ण यहूदिया पहाड़ियों (Judaean Hills) व तटीय मैदान में लोकप्रिय थी। बेथलहम तथा निकटस्थ ग्रामों बीट जाला (Beit Jala) और बीट सहौर (Beit Sahour) की महिला कशीदाकारों को शादी-विवाह के वस्रों के व्यावसायिक उत्पादकों के रूप में जाना जाता था। बेथलहम “रंगों और धात्विक चमक का एक सकल प्रभाव” उत्पन्न करने वाली कशीदाकारी का एक केंद्र था।
बेथलहम में कुछ कम औपचारिक वस्र सामान्यतः जामुनी धागों से निर्मित किये जाते थे और उनके ऊपर स्थानीय बुने हुए ऊन से बनाया गया एक बिना आस्तीन वाला कोट (बिष्ट) पहना जाता था। विशेष अवसरों के लिये पंखदार आस्तीनों वाले वस्र पट्टेदार रेशम से बनाए जाते थे और छोटा तकसिरेह (taqsireh) जैकेट, जिसे पूरे फिलिस्तीनी क्षेत्र में बेथलहम जैकेट के नाम से जाना जाता है, इस पर पहना जाता था। तकसिरेह (taqsireh) मखमल या बनात (broadcloth) बनाया जाता था और सामान्यतः इस पर भारी कशीदाकारी की होती थी।
बेथलहम का कार्य मुक्त या वृत्ताकार रेखाओं के साथ फूलों के एक शैलीदार पैटर्न का निर्माण करने के उद्देश्य से, वस्र के लिये प्रयुक्त रेशम, ऊन, नमदा (felt) या मखमल पर जड़े हुए सोने या चांदी के तार, या रेशम के तार के प्रयोग के कारण अद्वितीय था। इस तकनीक का प्रयोग “शाही” वैवाहिक पोशाकों (थोब मलाक), तकसिरेह (taqsireh) तथा विवाहित महिलाओं द्वारा पहने जाने वाले शातवेह (shatwehs) को बनाने के लिये किया जाता था। कुछ लोगों ने इसकी पहचान बाइज़ेंटियम (Byzantium) साम्राज्य, तथा अन्य लोगों ने ऑटोमन (Ottoman) साम्राज्य के उच्च-वर्ग के अधिक औपचारिक वस्रों के रूप में की है। चूंकि बेथलहम के ईसाई गांव था, अतः स्थानीय महिलाएं चर्च के वस्रों पर भी महीनता से की जाने वाली भारी कशीदाकारी और चांदी की जरी से परिचित थीं।
मदर-ऑफ-पर्ल नक्काशी
14वीं सदी में दमास्कस के फ्रांसिस्कन सन्यासियों (Franciscan friars) ने मदर-ऑफ-पर्ल (mother-of-pearl) नक्काशी की कला से बेथलहम को परिचित करवाया और तभी से यह इस शहर की एक परंपरा रही है। एक महत्वपूर्ण ईसाई शहर के रूप में बेथलहम की स्थिति सदियों से तीर्थयात्रियों के एक सतत प्रवाह को आकर्षित करती रही है। इससे बहुत अधिक स्थानीय कार्य और आय, महिलाओं के लिये भी, का सृजन हुआ है, जिसमें मदर-ऑफ-पर्ल की निशानियों का निर्माण करना शामिल है। इसका उल्लेख रिचर्ड पोकॉक (Richard Pococke) द्वारा किया गया है, जिन्होंने 1727 में इस शहर की यात्रा की.
वर्तमान समय के उत्पादों में क्रॉस, कानों की बालियां, जड़ाउ पिन, फिलिस्तीन के नक्शे और चित्रों की फ्रेम शामिल हैं।
सांस्कृतिक केंद्र व संग्रहालय
बेथलहम में पेलेस्टिनीयन हेरिटेज सेंटर (Palestinian Heritage Center) स्थित है, जिसकी स्थापना सन 1991 में हुई थी। इस केंद्र का लक्ष्य फिलिस्तीनी कशिदाकारी, कला और लोक-साहित्य को संरक्षित रखना व प्रचारित करना है। इंटरनैशनल सेंटर ऑफ बेथलहम (International Center of Bethlehem) एक अन्य सांस्कृतिक केंद्र है, जो मुख्यतः बेथलहम की संस्कृति पर ध्यान केंद्रित करता है। यह भाषा और गाइड प्रशिक्षण, महिलाओं के अध्ययन और कला व शिल्प प्रदर्शन तथा प्रशिक्षण प्रदान करता है।
एडवर्ड सेड नैशनल कन्ज़र्वेटरी ऑफ म्युज़िक (Edward Said National Conservatory of Music) की एक शाखा बेथलहम में स्थित है और इसमें लगभग 500 छात्र हैं। इसके मुख्य लक्ष्य बच्चों को संगीत की शिक्षा देना, अन्य विद्यालयों के लिये शिक्षकों को प्रशिक्षित करना, संगीत-संबंधी शोध को प्रायोजित करना और फिलिस्तीनी लोक-साहित्य का अध्ययन करना हैं।
बेथलहम की नगरीय सीमा के भीतर चार संग्रहालय हैं। क्रिब ऑफ द नैटिविटी थियेटर एंड म्युज़ियम (Crib of the Nativity Theatre and Museum) ईसा के जीवन के महत्वपूर्ण चरणों को चित्रित करने वाले 31 त्रि-आयामी (3D) मॉडल पर्यटकों के लिये प्रस्तुत करता है। इसके थियेटर में बीस मिनट का एक एनीमेटेड शो प्रस्तुत किया जाता है। बेथलहम के प्राचीन शहर में स्थित बाड गियासामन म्युज़ियम (Badd Giacaman Museum), 18वीं सदी में बनाया गया था और यह मुख्यतः जैतून के तेल के उत्पादन के इतिहास और प्रक्रिया पर केंद्रित है।
त्यौहार
बेथलहम में क्रिसमस की रस्में तीन भिन्न तिथियों पर आयोजित की जातीं हैं: 25 दिसम्बर रोमन कैथलिक व प्रोटेस्टेंट संप्रदायों के लिये पारंपरिक तिथि है, लेकिन ग्रीक, कॉप्टिक व सीरियाई ऑर्थोडॉक्स ईसाई 6 जनवरी को तथा अमरीकी ऑर्थोडॉक्स ईसाई 19 जनवरी को क्रिसमस का त्यौहार मनाते हैं। क्रिसमस के अधिकांश जुलूस मैंगर चौक (Manger Square), ईसा के जन्मस्थान पर स्थित बैसिलिका (Basilica of the Nativity) के बाहर स्थित एक प्लाज़ा, से होकर गुज़रते हैं। कैथलिक प्रार्थनायें सेंट कैथराइन (St. Catherine) के चर्च में होती हैं और प्रोटेस्टेंट अक्सर शेफर्ड्स फील्ड्स (Shepherds' Fields) में प्रार्थनायें आयोजित करते हैं।
अन्य फिलिस्तीनी बस्तियों की ही तरह, बेथलहम भी फिलिस्तीनी लोक-साहित्य से संबंधित संतों व पैगंबरों से जुड़े त्यौहारों में शामिल होता है। 5–6 मई को आयोजित किया जाने वाला फीस्ट ऑफ सेंट जॉर्ज (Feast of Saint George) (अल-खद्र) (al-Khadr) एक ऐसा ही वार्षिक त्यौहार है। इस उत्सव के दौरान, शहर के ग्रीक ऑर्थोडॉक्स ईसाई एक जुलूस के रूप में निकटवर्ती अल-खदेर (al-Khader) नगर की ओर जाते हैं, जहां सेंट जॉर्ज के मठ के पास स्थित जल में नवजात शिशुओं का बपतिस्मा किया जाता है और भेड़ की बलि देने की रस्म निभाई जाती है। फीस्ट ऑफ सेंट एलिजाह (Feast of St. Elijah) बेथलहम के उत्तर में स्थित एक ग्रीक ऑर्थोडॉक्स मठ, मार एलियास (Mar Elias), तक निकाले जाने वाले एक जुलूस के द्वारा मनाया जाता है।
सरकार
बेथलहम शहर बेथलहम शासकीय-क्षेत्र (Governorate) का मुहफज़ा (muhfaza) (मुख्यालय) या जिले की राजधानी है।
बेथलहम में नगर-परिषद के चुनाव पहली बार 1876 में हुए थे, जब बेथलहम के प्राचीन शहर के भागों (सीरियाक भाग के अलावा) के मुख्तारों (“प्रमुखों”) ने शहर के प्रत्येक पंथ का प्रतिनिधित्व करने वाले सात सदस्यों की एक स्थानीय परिषद के चुनाव का निर्णय लिया। एक बुनियादी कानून बनाया गया कि यदि महापौर पद का विजेता कोई कैथलिक हो, तो उसका सहायक ग्रीक ऑर्थोडॉक्स समुदाय से होना चाहिये.
शुरु से अंत तक, ब्रिटिश और जॉर्डन के द्वारा बेथलहम के शासन, सीरियाक भाग (Syriac Quarter) को इस चुनाव में शामिल होने की अनुमति दी गई और इसी प्रकार त’आमराह बेडॉइन और फिलिस्तीन शरणार्थियों को भी अनुमति प्रदान की गई, जिसके फलस्वरूप परिषद में नगर के सदस्यों की संख्या ग्यारह किये जाने को मंज़ूरी मिली. सन 1976 में, एक संशोधन पारित करके महिलाओं को मतदान करने और परिषद की सदस्य बनने की अनुमति मिली और बाद में मतदान की आयु 21 वर्ष से बढ़ाकर 25 वर्ष कर दी गई।
आज, बेथलहम नगर परिषद में महापौर व उप-महापौर सहित पंद्रह निर्वाचित सदस्य होते हैं। एक विशेष अधिनियम के अनुसार यह आवश्यक है कि महापौर व नगर परिषद के सदस्यों का बहुमत ईसाई हो, जबकि शेष सीटें मुक्त हैं और किसी धर्म तक सीमित नहीं हैं।
इस परिषद में राजनैतिक दलों की अनेक शाखाएं हैं, जिनमें साम्यवादी, इस्लामवादी व धर्मनिरपेक्ष शामिल हैं। आरक्षित सीटों पर सामान्यतः पैलेस्टाइन लिबरेशन ऑर्गनाइज़ेशन (Palestine Liberation Organization) (पीएलओ) (PLO) के वामपंथी धड़े, जैसे पॉप्युलर फ्रंट फॉर द लिबरेशन ऑफ पैलेस्टाइन (Popular Front for the Liberation of Palestine) (पीएफएलपी) (PFLP) और पैलेस्टाइन पीपल्स पार्टी (Palestinian People's Party) (पीपीपी) (PPP) का ही वर्चस्व होता है। सन 2005 के फिलिस्तीनी नागरिक चुनावों में मुक्त सीटों में से अधिकांश सीटें हमास ने जीतीं थीं।
2005 के बेथलहम नगर निगम के चुनावों के निर्वाचित उम्मीदवार
महापौर
नगर के कानून के अनुसार बेथलहम के महापौर व उप-महापौर का ईसाई होना आवश्यक है।
शिक्षा
पैलेस्टिनीयन सेंट्रल ब्यूरो ऑफ स्टैटिस्टिक्स (Palestinian Central Bureau of Statistics) (पीसीबीएस) (PCBS) के अनुसार, वर्ष 1997 में, बेथलहम की 10 वर्ष से अधिक जनसंख्या में से लगभग 84% लोग शिक्षित थे। शहर की जनसंख्या में से, 10,414 लोगों ने विद्यालयों में प्रवेश लिया था (4,015 लोगों ने प्राथमिक विद्यालय में, 3,578 लोगों ने माध्यमिक विद्यालय में और 2,821 लोगों ने उच्च-माध्यमिक विद्यालय में). उच्च माध्यमिक विद्यालय के लगभग 14.1% विद्यार्थियों ने डिप्लोमा हासिल किया। सन 2006 में बेथलहम के शासकीय-क्षेत्र में 135 विद्यालय थे; इनमें से 100 फिलिस्तीनी राष्ट्रीय प्राधिकरण (Palestinian National Authority) के शिक्षा मंत्रालय द्वारा संचालित, सात यूनाइटेड नेशन्स रिलीफ एंड वर्क्स एजेंसी (संयुक्त राष्ट्र Relief and Works Agency) (यूएनआरडब्ल्यूए) (UNRWA) द्वारा संचालित और 28 निजी थीं।
आवाजाही पर प्रतिबंध
इसराइल द्वारा बनाए गए वेस्ट बैंक नाके का बेथलहम पर राजनैतिक रूप से, सामाजिक रूप से और आर्थिक रूप से प्रभाव पड़ा है। यह नाका इस शहर के निर्माण-क्षेत्र के उत्तरी भाग पर, एक ओर ‘ऐदा के शरणार्थी शिविर में बने घरों से, तथा दूसरी ओर येरुशलम की नगरपालिका से, कुछ ही मीटर की दूरी पर बना हुआ है।
बेथलहम के संकुलन से शेष वेस्ट बैंक की ओर आवागमन के अधिकांश प्रवेश व निर्गम द्वारा वर्तमान में इसराइली जांच-केंद्रों व मार्ग अवरोधों के अधीन हैं। अभिगमन का स्तर इसराइली सुरक्षा निर्देशों के अनुसार बदलता रहता है। बेथलहम के फिलिस्तीनी निवासियों द्वारा वेस्ट-बैंक से इसराइली कब्जे वाले येरुशलम में की जाने वाली यात्रा का नियमन एक परमिट-प्रणाली के द्वारा किया जाता है। प्रवेश के लिये ऐसे परमिट प्राप्त करना, जो कि अतीत में बेथलहम के लिये अनेक प्रकार से एक शहरी आश्रय के रूप में कार्य करता था, द्वितीय इंतिफादा से जुड़ी हिंसा की शुरुआत के बाद से अत्यधिक दुर्लभ हो गया है, हालांकि बाद में इसराइल ने इन दो समीपस्थ शहरों के बीच आवागमन को सरल बनाने के लिये एक टर्मिनल का निर्माण किया है।
फिलिस्तीनियों को परमिट के बिना शहर के बाहरी इलाके में स्थित रैशेल की समाधि वाले यहूदी पवित्र-स्थल में प्रवेश करने की अनुमति नहीं है। चूंकि बेथलहम व बाइबिल में लिखित निकटवर्ती सोलोमन के कुण्ड (Solomon's Pools) एरिया ए (Area A) (पीएनए (PNA) सैन्य व नागरिक प्रशासन दोनों के नियंत्रण वाले क्षेत्र) में स्थित हैं, अतः इसराइली नागरिकों को इसराइली सैन्य अधिकारियों से प्राप्त परमिट के बिना यहां प्रवेश करने से रोका जाता है।
जुड़वां नगर - युगल शहर
बेथलहम के साथ ट्वाइंड है:
गटिङेन विश्वविद्यालय
गटिङेन विश्वविद्यालय, जर्मनी के गोटिंगेन शहर में स्थित एक सार्वजनिक शोध विश्वविद्यालय है। इसकी स्थापना 1734 में ग्रेट ब्रिटेन के राजा और हनोवर के इलेक्टर जॉर्ज द्वितीय द्वारा हुई थी। 1737 में कक्षाएं शुरू हुईं। यह विश्वविद्यालय   प्रबुद्धता के आदर्शों को बढ़ावा देने के उद्देश्य से स्थापित किया गया था।  यह लोअर सेक्सनी राज्य का सबसे पुराना विश्वविद्यालय और छात्र नामांकन (लगभग 31,600) की दृष्टि से सबसे बड़ा विश्वविद्याल्य है।
यह जर्मनी के ऐतिहासिक और पारंपरिक संस्थानों में से एक है। कई प्रसिद्ध व्यक्ति इस विश्वविद्याल्य में अध्ययन-अध्यापन किए हैं। अक्टूबर 2020 तक, 44 नोबेल पुरस्कार विजेता, गोटिंगेन विश्वविद्यालय के पूर्व छात्र, संकाय सदस्य या शोधकर्ता के रूप में संबद्ध रहे हैं।
गौटिंगेन विश्वविद्यालय पहल जर्मन विश्वविद्यालयों की उत्कृष्टता पहल, द्वारा समर्थित था। सम्प्रति यह यू 15 समूह नामक जर्मनी के प्रमुख अनुसन्धान विश्वविद्यालयों का सदस्य है। यह यूरोप की प्रमुख अनुसन्धान विश्वविद्यालयों के समूह  "Coimbra समूह" का भी सदस्य है। इस विश्वविद्यालय का पुस्तकालय जर्मनी के सबसे बड़े पुस्तकालयों में से एक है जिसमें ९० लाख से अधिक संचार इकाइयाँ हैं। इसका नाम "गटिङेन राज्य एवं विश्वविद्यालय पुस्तकालय" है।
श्रीलंका क्रिकेट टीम का बांग्लादेश दौरा 2018
श्रीलंका क्रिकेट टीम जनवरी और फरवरी 2018 में बांग्लादेश दौरे के लिए दो टेस्ट और दो ट्वेंटी-20 अंतरराष्ट्रीय (टी20ई) मैच खेलेगी।  दौरे से पहले, दोनों टीमों ने त्रिकोणीय श्रृंखला में खेले,  जिम्बाब्वे के साथ।
दिसंबर 2017 में, मुशफिकुर रहीम की जगह शाकिब अल हसन को बांग्लादेश टेस्ट टीम का नया कप्तान बनाया गया था। हालांकि, टेस्ट सीरीज़ से पहले, 2017-18 बांग्लादेश त्रिकोणीय सीरीज़ के फाइनल के दौरान शकिब को हाथ से चोट लगी, पहले टेस्ट के लिए बांग्लादेश के कप्तान के नाम पर महमूदुल्लाह के साथ।
मुकेश ऋषि
मुकेश ऋषि हिन्दी फ़िल्मों के एक अभिनेता हैं।
व्यक्तिगत जीवन
मुकेश ऋषि का परिवार जम्मू में स्टोन क्रशिंग के व्यवसाय से जुड़ा था। ये गुज्जर अथवा गुर्जर समुदाय से ताल्लुक रखते है.चंडीगढ़ में स्नातक करने के बाद मुकेश मुंबई चले गए, जहां उन्होंने २ वर्ष काम किया। वहाँ से वह फिजी गए, और फिजी में ही उन्होंने शादी कर ली। फिजी में कुछ साल काम करने के बाद वह न्यू ज़ीलैण्ड चले गए, और वहां एक दुकान के मैनेजर बन गए।
न्यू ज़ीलैण्ड में ही उन्होंने अपने मॉडलिंग करियर की शुरुआत की, परन्तु दुकान के कामों के कारण वह उस समय मॉडलिंग को अधिक समय नहीं दे पाते थे। न्यू ज़ीलैण्ड में सात साल रहने के बाद वह मुंबई आ गए, और वहाँ उन्होंने रोशन तनेजा एक्टिंग स्कूल में दाखिला लिया।
सोनप्रयाग
सोनप्रयाग (Sonprayag) भारत के उत्तराखण्ड राज्य के रूद्रप्रयाग जिला में स्थित एक नगर है। राष्ट्रीय राजमार्ग १०७ यहाँ से गुज़रता है।
विवरण
यह गाँव केदारनाथ मार्ग पर रूद्रप्रयाग व गौरीकुण्ड के मध्य स्थित है । गौरीकुण्ड से सोनप्रयाग 4 किमी पहले पड़ता है । बसें यहाँ तक ही जाती हैं। इससे आगे गौरीकुण्ड तक 4 किमी दुरी के लिए छोटी गाड़ियां उपलब्ध हैं। गौरीकुण्ड मे गर्म पानी के स्त्रोत मे स्नान करने के बाद केदारनाथ की 14 किमी लंबी चढ़ाई प्रारम्भ होती है। सोनप्रयाग 1829 मी की ऊँचाई पर स्थित है।यहाँ बासुकी और मन्दाकिनी नदियाँ आपस में मिलती हैं। केदारनाथ के मार्ग पर स्थित अपने नदियों के पवित्र जल के कारण इस स्थान का अत्यधिक धार्मिक महत्व है ।
१३८४
1384 ग्रेगोरी कैलंडर का एक अधिवर्ष है।
महत गॉव, बागेश्वर(सदर) तहसील
महत गॉव, बागेश्वर (सदर) तहसील में भारत के उत्तराखण्ड राज्य के अन्तर्गत कुमाऊँ मण्डल के बागेश्वर जिले का एक गाँव है।
स्वाला, चम्पावत तहसील
स्वाला, चम्पावत तहसील में भारत के उत्तराखण्ड राज्य के अन्तर्गत कुमाऊँ मण्डल के चम्पावत जिले का एक गाँव है।
विसाया
विसायज़ (Visayas) या विसाया द्वीप दक्षिणपूर्वी एशिया के फ़िलिपीन्ज़ देश में एक द्वीपसमूह है। यह उस देश के तीन प्रमुख द्वीप दलों में से एक है। यह लूज़ोन द्वीप से दक्षिण में स्थित हैं और यहाँ के विसाई (Visayan) लोगों की अपनी सांस्कृति व भाषाएँ हैं। पनाय, नेग्रोस, सिबू, बोहोल, लेयते और सामार विसायों के प्रमुख द्वीप हैं। यह द्वीपसमूह अधिकतर विसाया सागर को घेरे हुए है।
नामोत्पत्ति
इतिहासकारों का मानना है कि इस क्षेत्र का नाम पास के इण्डोनेशिया देश के मध्यकालीन हिन्दु-बौद्ध श्रीविजय साम्राज्य पर पड़ा और "विसाया" शब्द संस्कृत के "विजय" शब्द का ही परिवर्तित रूप है। १२वीं शताब्दी में सूलू द्वीपसमूह और विसायाज़ के बड़े भूभाग इसी साम्राज्य के अधीन थे।
सीहोर विधानसभा निर्वाचन क्षेत्र
सीहोर विधानसभा क्षेत्र मध्य भारत में मध्य प्रदेश राज्य के 230 विधानसभा निर्वाचन क्षेत्रों में से एक है। यह भोपाल (लोकसभा निर्वाचन क्षेत्र) का एक खंड है।
यह सीहोर जिले के अन्तर्गत आता है।
चातक
चातक एक पक्षी है। इसके सिर पर चोटीनुमा रचना होती है। भारतीय साहित्य में इसके बारे में ऐसा माना जाता है कि यह वर्षा की पहली बूंदों को ही पीता है। अगर यह पक्षी बहुत प्यासा है और इसे एक साफ़ पानी की झील में डाल दिया जाए तब भी यह पानी नहीं पिएगा और अपनी चोंच बंद कर लेगा ताकि झील का पानी इसके मुहं में न जा सके। यह पक्षी मुख्यतः एशिया और अफ्रीका महाद्वीप पर पाया जाता है। इसे मारवाडी भाषा में 'मेकेवा' और 'पपीया' भी कहा जाता हैं।
"एक एव खगो मानी चिरंजीवतु चातकम्। म्रियते वा पिपासार्ताे याचते वा पुरंदरम्।।"
अर्थात "चातक ही एक ऐसा स्वाभिमानी पक्षी है, जो भले प्यासा हो या मरने वाला हो, तब भी वह इन्द्र से ही याचना करता है। किसी अन्य से नहीं अर्थात केवल वर्षा का जल ही ग्रहण करता हैं, किसी अन्य स्रोत का नहीं।"
जनश्रुति के अनुसार चातक पक्षी स्वाती नक्षत्र में बरसने वाले जल को बिना पृथ्वी में गिरे ही ग्रहण करता है, इसलिए उसकी प्रतीक्षा में आसमान की ओर टकटकी लगाए रहता है। वह प्यासा रह जाता है। लेकिन ताल तलैया का जल ग्रहण नहीं करता।
उत्तराखंड के गढ़वाल क्षेत्र में चातक पक्षी को चोली कहा जाता है। जिसके बोर में लोक विश्वास है कि यह एकटक आसमान की ओर देखते हुए उससे विनती करता है कि ‘सरग दिदा पाणी दे पाणी दे’ अर्थात आसमान भाई पानी दे पानी दे।
चोली के जन्म के विषय में गढ़वाल क्षेत्र में एक रोचक कथा प्रचलित है।
वहां के किसी हरे भरे गांव में एक वृद्धा अपनी युवा बेटी और बहू के साथ बहुत ही हंसी खुशी के दिन बिता रही थी। वह बहू और बेटी के बीच कोई मतभेद नहीं करती थी। दोनों को समान भोजन देती और समान काम करवाती थी। दोनों बहू बेटी भी हिल मिलकर रहती थीं। न आपस में लड़ना झगड़ना और न कोई ईर्ष्या द्वेष। दोनों में अंतर था तो बस यही कि बहू अपना काम पूरी ईमानदारी और तन्मयता से संपन्न करती थी जबकि बेटी उसे जैसे तैसे फटाफट निपटाने की फिराक में रहती। मां इस बात के लिए उसे कई बार टोक भी चुकी थी और बार बार उसे अपनी भाभी से सीख लेने के लिए कहती थी, लेकिन उसके कान पर जूं तक न रेंगती, उस पर जैसे कोई असर ही नहीं होता था।
एक बार की बात है, गर्मियों के मौसम में लगातार कोल्हू पेरते पेरते बैल थक गए।
वृद्धा को समझ में आ गया कि बैल प्यासे हैं, लेकिन घर में बैलों को पिलाने लायक पर्याप्त पानी मौजूद ही न था। बैलों की प्यास बुझाने का एकमात्र उपाय था, उन्हें गधेरे पहाड़ी नदी तक ले जाना जो गांव से लगभग एक डेढ़ किलोमीटर की दूरी पर था। जेठ के महीने की भरी दोपहर में बैलों को गधेरे तक ले जाकर पानी पिला लाना, अपने आपमें कठिन काम तो था ही।
तपती दोपहर में बैलों को ले बहू को भेजे या बेटी को, इस बात को लेकर वृद्धा मुष्किल में पड़ गई। दोनों में से किसी एक को भेजना उसे उचित नहीं लग रहा था। अंत में सोचकर उसने एक युक्ति निकाल ही ली। उसने बहू और बेटी दोनो को प्रलोभन देते हुए कहा कि वे एक एक बैल को पानी पिलाकर ले आएं और दोनों में से जो पहले पानी पिलाकर घर लौटेगा, उसे गरमागरम हलुआ खाने को मिलेगा।
हलुए का नाम सुनते ही दोनों के मुंह में पानी भर आया। हामी भरते हुए बहू और बेटी दोनों ही अपने अपने बैल को लेकर चल पड़ीं गधेरे की ओर।
बहू बिना कुछ सोचे अपने बैल को हांके जा रही थी गधेरे की ओर जबकि बेटी का खुराफाती दिमाग बड़ी तेजी से कोई उपाय तलाश रहा था। अंत में मन ही मन कुछ सोचकर वह भाभी से बोली कि दोनों अलग अलग रास्तों से जाते हैं। देखते हैं गधेरे तक कौन पहले पहुंचता है।
बेटी को देखते ही मां ने प्रसन्न होकर पूछा, ”ले आई बेटी पानी पिलाकर बैल को।“ हां, मां कहते हुए वह सीधे हलुए की ओर लपकी। खूंटे पर बंधा प्यासा बैल उसे मजे से हलुआ खाते देख रहा था लेकिन वह बेजुबान कुछ बोल न सका। प्यास के मारे थोड़ी में ही उसके प्राण पखेरू उड़ गए। वह मरते समय लड़की को शाप दे गया कि जैसे तूने मुझे पानी के लिए तरसाया, वैसे ही सृष्टि पर्यंत तू भी चोली बन बूंद बूंद पानी के लिए तरसती रहना।
कहते हैं कि लड़की बैल के शाप से उसी समय चोली बन गई और पानी के लिए तरसने लगी। ताल तलैये पानी से भरे थे लेकिन उसे उनमें जल के स्थान पर रक्त ही रक्त नजर आ रहा था। तब से वह आसमान की ओर टकटकी बांधे आज भी चिल्लाती रहती है। ‘सरग दिदा पाणी दे पाणी दे।’ अर्थात आसमान भाई पानी दे दे।
बाहरी कड़ियाँ
[[श्रेणी:भारत के पक्षी]चातक पक्षी- यह पक्षी स्वाति नक्षत्र में जो जल बरसता है। केवल उसी जल को पीता है। तथा पृथ्वी पर पडे जल को नहीं पीता है। केवल जो जल इसके मुख में गिरता है उसी जल को पीता है। यह पक्षी मरना स्वीकार कर सकता है परन्तु धरती पर पडे जल को कभी नहीं पीता है।
१३८५
1385 ग्रेगोरी कैलंडर का एक साधारण वर्ष है।
लुहान्स्क पीपुल्स रिपब्लिक
लुहांस्क'पीपुल्स रिपब्लिक, वैकल्पिक रूप से पीपुल्स रिपब्लिक ऑफ लुहांस्क, LPR, एक लैंडलॉक अर्ध-राज्य है। यह डोनबास क्षेत्र लुहांस्क ओब्लास्ट में स्थित है, जो  यूक्रेन के एक भाग के रूप में अंतरराष्ट्रीय स्तर पर मान्यता प्राप्त है। लुहांस्क ,लुहांस्क पीपुल्स रिपब्लिक का सबसे बड़ा शहर है और लुहांस्क पीपुल्स रिपब्लिक की राजधानी के रूप में कार्य करता है। गणतंत्र की जनसंख्या लगभग 15 लाख है। गणतंत्र का संविधान LPR को एक लोकतांत्रिक संवैधानिक राज्य घोषित करता है। राज्य के वर्तमान प्रमुख बने लियोनिद पासिचनिक।
2014 में यूक्रेनी क्रांति के बाद, डोनेट्स्क पीपुल्स रिपब्लिक और  क्रीमिया गणराज्य के साथ-साथ एलपीआर ने 2014 में यूक्रेन से अपनी स्वतंत्रता की घोषणा की। इसके परिणामस्वरूप डोनबास युद्ध हुआ और मई 2014 में एलपीआर और डीपीआर दोनों को यूक्रेन द्वारा आतंकवादी संगठनों के रूप में नामित किया गया। स्वतंत्रता की घोषणा के बाद यूक्रेन और एलपीआर के बीच जारी सशस्त्र संघर्ष शुरू हुआ। एलपीआर और डीपीआर को रूस से सहायता मिली है। नाटो और यूक्रेन के अनुसार, रूस ने डीपीआर विद्रोहियों को सैन्य सहायता भी प्रदान की, लेकिन रूस ने इस दावे का खंडन किया।।
यूक्रेनी कानून एलपीआर के क्षेत्र को "अस्थायी रूप से कब्जे वाले क्षेत्र" और एलपीआर सरकार को रूसी संघ के कब्जे वाले प्रशासन के रूप में परिभाषित करता है।। मिन्स्क समझौता ओएससीई, यूक्रेन और रूस के प्रतिनिधियों द्वारा सितंबर 2014 में हस्ताक्षरित - और एलएनआर और डीएनआर के प्रमुखों द्वारा मान्यता के बिना— इसका उद्देश्य संघर्ष को समाप्त करना था और क्षेत्र के लिए अधिक स्वायत्तता के बदले में, विद्रोहियों के कब्जे वाले क्षेत्र को यूक्रेन के साथ फिर से जोड़ने का इरादा था, लेकिन समझौते को पूरी तरह से लागू नहीं किया गया था।
एलपीआर को रूस सहित संयुक्त राष्ट्र के किसी भी सदस्य राज्य द्वारा मान्यता प्राप्त नहीं है - हालांकि रूस एलपीआर सरकार द्वारा जारी दस्तावेजों को पहचानता है, जैसे पहचान दस्तावेज, डिप्लोमा, जन्म और विवाह प्रमाण पत्र, और वाहन पंजीकरण प्लेट रूसी राष्ट्रपति व्लादिमीर पुतिन ने 21 फरवरी, 2022 को लुहान्स्क को मान्यता दी।
भूगोल और जनसांख्यिकी
LPR लैंडलॉक है और उत्तर में यूक्रेन (यानी, शेष यूक्रेन), पश्चिम में स्व-घोषित डोनेट्स्क पीपुल्स रिपब्लिक और पूर्व में रूस की सीमाएँ हैं। एलपीआर लुहान्स्क ओब्लास्ट के लगभग आधे हिस्से तक फैला हुआ है, जिसमें इसकी घनी आबादी वाले क्षेत्रों, क्षेत्रीय राजधानी लुहान्स्क, साथ ही प्रमुख शहरों अल्चेवस्क और क्रास्नोडोन शामिल हैं। ओब्लास्ट की लगभग 64.4% आबादी एलपीआर में रहती है। 2014-2015 से लुहांस्क ओब्लास्ट का उत्तरी भाग यूक्रेनी नियंत्रण में है। एलपीआर द्वारा नियंत्रित क्षेत्र ज्यादातर, लेकिन पूरी तरह से नहीं, डोनेट्स के दाएं (दक्षिणी) बैंक के साथ मेल खाता है।
गरघनपुर गाँव, हंडिया (इलाहाबाद)
गरघनपुर भारत के उत्तर प्रदेश राज्य के इलाहाबाद जिले के हंडिया प्रखण्ड में स्थित एक गाँव है।
लुहान्स्क पीपुल्स रिपब्लिक
भूगोल और जनसांख्यिकी
एलपीआर के सांख्यिकी ब्यूरो द्वारा इसके नियंत्रण वाले क्षेत्र में लगभग 15 लाख लोगों की आबादी का अनुमान लगाया गया है, हालांकि इस अनुमान की सटीकता युद्धकालीन प्रवासन और स्वतंत्र स्रोतों की कमी के कारण संदिग्ध है। लगभग 435,000 आबादी लुहान्स्क में रहती है, जहां एलपीआर का प्रशासन है। लीक हुए दस्तावेजों से पता चलता है कि लगभग 38% आबादी पेंशनभोगी है। युद्ध पूर्व आबादी के आधे से अधिक ने एलपीआर और डोनेट्स्क पीपुल्स रिपब्लिक द्वारा नियंत्रित क्षेत्र छोड़ दिया है।
इतिहास
लुहान्स्क और डोनेट्स्क पीपुल्स रिपब्लिक डोनबास के ऐतिहासिक क्षेत्र में स्थित हैं, जिसे 1922 में यूक्रेन में जोड़ा गया था। अधिकांश आबादी रूसी को अपनी पहली भाषा के रूप में बोलती है। यूक्रेन में रूसी संस्कृति की वैधता पर सवाल उठाने के लिए विभिन्न यूक्रेनी सरकारों द्वारा प्रयास यूक्रेन की स्वतंत्रता की घोषणा के बाद से अक्सर राजनीतिक संघर्ष में हुआ था। यूक्रेनी राष्ट्रीय चुनावों में, एक उल्लेखनीय रूप से स्थिर पैटर्न विकसित हुआ था, जहां डोनबास और पश्चिमी यूक्रेनी क्षेत्रों ने 1994 में राष्ट्रपति चुनाव के बाद से विपरीत उम्मीदवारों के लिए मतदान किया था। डोनेट्स्क मूल निवासी विक्टर यानुकोविच को 2010 में यूक्रेन के राष्ट्रपति के रूप में चुना गया था। 2014 की यूक्रेनी क्रांति में उनके तख्तापलट ने पूर्वी यूक्रेन में विरोध प्रदर्शन किया, जो धीरे-धीरे नवगठित यूक्रेनी सरकार और स्थानीय सशस्त्र मिलिशिया के बीच एक सशस्त्र संघर्ष में बदल गया।
सरकारी भवनों पर कब्जा
5 मार्च 2014 को, कीव में प्रदर्शनकारियों के राष्ट्रपति कार्यालय पर कब्जा करने के 12 दिन बाद (उस समय यूक्रेनी राष्ट्रपति विक्टर यानुकोविच पहले ही यूक्रेन से भाग गए थे ), लुहान्स्क ओब्लास्ट राज्य प्रशासन भवन के सामने लोगों की भीड़ ने घोषणा की अलेक्सांद्र खारितोनोव लुहान्स्क क्षेत्र में "पीपुल्स गवर्नर" के रूप में। 9 मार्च 2014 को खारिटोनोव के लुगांस्काया ग्वारदिया ने लुहांस्क में सरकारी भवन पर धावा बोल दिया और लुहांस्क ओब्लास्ट के नव नियुक्त गवर्नर, मायखाइलो बोल्त्स्कीख को इस्तीफे के एक पत्र पर हस्ताक्षर करने के लिए मजबूर किया।
डोनेट्स्क और खार्किव में इसी तरह के व्यवसायों के बाद, एक हजार रूसी समर्थक कार्यकर्ताओं ने 6 अप्रैल 2014 को लुहान्स्क शहर में यूक्रेन (एसबीयू) की सुरक्षा सेवा पर कब्जा कर लिया और कब्जा कर लिया। कार्यकर्ताओं ने मांग की कि पिछले हफ्तों में गिरफ्तार किए गए अलगाववादी नेताओं को रिहा किया जाए। [33] सरकार द्वारा इमारत को फिर से लेने के प्रयासों की प्रत्याशा में, कार्यकर्ताओं की स्थिति को सुदृढ़ करने के लिए बैरिकेड्स लगाए गए थे। यह कार्यकर्ताओं द्वारा प्रस्तावित किया गया था कि 8 अप्रैल 2014 को "लुगांस्क संसदीय गणराज्य" घोषित किया जाए, लेकिन ऐसा नहीं हुआ।  12 अप्रैल तक, सरकार ने स्थानीय पुलिस बलों की सहायता से एसबीयू भवन पर नियंत्रण हासिल कर लिया था।
21 अप्रैल को लुहान्स्क शहर में क्षेत्रीय राज्य प्रशासन (आरएसए) की इमारत के बाहर कई हज़ार प्रदर्शनकारी 'लोगों की सभा' ​​के लिए जमा हुए थे। इन प्रदर्शनकारियों ने 'लोगों की सरकार' के निर्माण का आह्वान किया, और या तो यूक्रेन के संघीकरण या लुहान्स्क को रूसी संघ में शामिल करने की मांग की। उन्होंने वलेरी बोलोटोव को लुहांस्क ओब्लास्ट के 'पीपुल्स गवर्नर' के रूप में चुना। कार्यकर्ताओं के नेतृत्व में दो जनमत संग्रह की घोषणा की गई। एक 11 मई के लिए निर्धारित किया गया था, और यह निर्धारित करने के लिए था कि क्या क्षेत्र अधिक स्वायत्तता (और संभावित स्वतंत्रता) की तलाश करेगा, या यूक्रेन के भीतर अपनी पिछली संवैधानिक स्थिति को बनाए रखेगा। एक अन्य जनमत संग्रह, जिसका आयोजन 18 मई को होना था, इस घटना में कि पहला जनमत संग्रह स्वायत्तता का समर्थन करता था, यह निर्धारित करना था कि क्या यह क्षेत्र रूसी संघ में शामिल होगा, या स्वतंत्र हो जाएगा।
27 अप्रैल 2014 को आरएसए भवन के बाहर एक सभा के दौरान, रूसी समर्थक कार्यकर्ताओं ने "लुहांस्क पीपुल्स रिपब्लिक" की घोषणा की। प्रदर्शनकारियों ने मांग जारी की, जिसमें कहा गया कि यूक्रेनी सरकार को सभी प्रदर्शनकारियों के लिए माफी प्रदान करनी चाहिए, रूसी भाषा को यूक्रेन की आधिकारिक भाषा के रूप में शामिल करना चाहिए, और लुहांस्क ओब्लास्ट की स्थिति पर एक जनमत संग्रह भी करना चाहिए। फिर उन्होंने यूक्रेन की सरकार को चेतावनी दी कि अगर वह 29 अप्रैल को 14:00 बजे तक इन मांगों को पूरा नहीं करती है, तो वे डोनेट्स्क पीपुल्स रिपब्लिक (डीपीआर) के साथ मिलकर एक सशस्त्र विद्रोह शुरू करेंगे।
चूंकि यूक्रेनी सरकार ने इन मांगों का जवाब नहीं दिया, 2,000 से 3,000 कार्यकर्ताओं, जिनमें से कुछ सशस्त्र थे, ने 29 अप्रैल को आरएसए भवन और एक स्थानीय अभियोजक के कार्यालय को जब्त कर लिया। दोनों इमारतों में तोड़फोड़ की गई, और फिर प्रदर्शनकारियों ने उन पर कब्जा कर लिया। प्रदर्शनकारियों ने रूस और पड़ोसी डोनेट्स्क पीपुल्स रिपब्लिक के झंडे के साथ स्थानीय झंडे लहराए। पुलिस अधिकारी जो इमारत की रखवाली कर रहे थे, उन्होंने अधिग्रहण का थोड़ा प्रतिरोध किया, और उनमें से कुछ ने दलबदल कर कार्यकर्ताओं का समर्थन किया।
क्षेत्रीय विस्तार
अप्रैल के अंत में रूस समर्थक कार्यकर्ताओं द्वारा प्रदर्शन लुहान्स्क ओब्लास्ट में फैलने लगे। Pervomaisk में नगरपालिका प्रशासन भवन 29 अप्रैल 2014 को खत्म हो गया था, और इसके ऊपर लुहान्स्क पीपुल्स रिपब्लिक (LPR) का झंडा फहराया गया था। यूक्रेन के तत्कालीन कार्यवाहक राष्ट्रपति ऑलेक्ज़ेंडर तुर्चिनोव ने अगले दिन स्वीकार किया कि सरकारी बल डोनेट्स्क और लुहान्स्क विस्फोटों में स्थिति को स्थिर करने में असमर्थ हैं। उसी दिन, कार्यकर्ताओं ने अल्चेवस्क नगरपालिका प्रशासन भवन पर कब्ज़ा कर लिया। क्रास्नी लुच में, नगर परिषद ने 11 मई 2014 के जनमत संग्रह का समर्थन करने के लिए कार्यकर्ताओं की मांगों को स्वीकार कर लिया, और उसके बाद इमारत पर रूसी झंडा फहराया।
विद्रोहियों ने 1 मई 2014 को स्टाखानोव में नगर परिषद भवन पर कब्जा कर लिया। बाद में सप्ताह में, उन्होंने स्थानीय पुलिस स्टेशन, व्यापार केंद्र और एसबीयू भवन पर धावा बोल दिया। रोवेंकी में कार्यकर्ताओं ने 5 मई को वहां एक पुलिस भवन पर कब्जा कर लिया, लेकिन जल्दी से चले गए। उसी दिन, स्लोवियानोसेर्बस्क में पुलिस मुख्यालय को दक्षिण-पूर्व की सेना के सदस्यों, एक रूसी समर्थक लुहान्स्क क्षेत्रीय मिलिशिया समूह द्वारा जब्त कर लिया गया था।  इसके अलावा, एंट्राट्सिट शहर पर डॉन कोसैक्स का कब्जा था।
कुछ ने कहा कि कब्जा करने वाले रूस से आए थे; खुद कोसैक्स ने कहा कि उनमें से कुछ ही लोग रूस से आए थे। 7 मई को, विद्रोहियों ने सिविएरोडोनेत्स्क में अभियोजक के कार्यालय को भी जब्त कर लिया। लुहान्स्क पीपुल्स रिपब्लिक के समर्थकों ने 8 मई को स्टारोबिल्स्क में सरकारी इमारतों पर धावा बोल दिया, यूक्रेनी झंडे को गणतंत्र के झंडे से बदल दिया। यूक्रेनी आंतरिक मामलों के मंत्रालय के सूत्रों ने कहा कि 10 मई 2014 तक, प्रस्तावित स्थिति जनमत संग्रह से एक दिन पहले, यूक्रेनी बलों ने अभी भी लुहान्स्क ओब्लास्ट के 50% पर नियंत्रण बनाए रखा है।
सम्मोहन
सम्मोहन से कोई कुछ भी करवा सकता है कहना या सोचना गलत होगा। यह एक सरल और सामान्य प्रक्रिया है जिसके समझने में जटिलता है, ये कोई दैवीय शक्ति या काला जादू नहीं है। यह Sycology से सम्मंधित (related) है। सम्मोहन (Hypnosis) वह कला है जिसके द्वारा मनुष्य उस अर्धचेतनावस्था में लाया जा सकता है जो समाधि, या स्वप्नावस्था, से मिलती-जुलती होती है, किंतु सम्मोहित अवस्था में मनुष्य की कुछ या सब इंद्रियाँ उसके वश में रहती हैं। वह बोल, चल और लिख सकता है; हिसाब लगा सकता है तथा जाग्रतावस्था में उसके लिए जो कुछ संभव है, वह सब कुछ कर सकता है, किंतु यह सब कार्य वह सम्मोहनकर्ता के सुझाव पर करता है।कभी कभी यह सम्मोहन बिना किसी सुझाव के भी काम करता है और केवल लिखाई और पढ़ाई में भी काम करता है जैसे के फलाने मर्ज की दवा यहाँ मिलती है इस प्रकार के हिप्नोसिस का प्रयोग भारत में ज्यादा होता है। जैसे की किसी के शरीर पे चोट लगी है और उसको बहुत दर्द हो रहा है; तो उसको सम्मोहीत करके उसका ध्यान किसी और दूसरी जगह पे ले जाया जा सकता है और उसका दर्द कम कर सकते है।
इतिहास
भारत में अति प्राचीन काल से सम्मोहन तथा इसी प्रकार की अन्य रहस्यमय, अद्भुत प्रभावोत्पादक, गुप्त क्रियाएँ प्रचलित हैं। अन्य पूर्वी देशों में भी ये अज्ञात नहीं रही हैं। यह निश्चय है कि यदि सबने नहीं तो इनमें से अधिकांश ने इन क्रियाओं का ज्ञान भारत से प्राप्त किया, जैसे तिब्बत ने। नटों, साधुओं तथा योगियों में इन क्रियाओं के जाननेवाले पाए जाते हैं। इन विशिष्ट मंडलों के लोगों को छोड़कर अन्य मनुष्यों में इनका ज्ञान बहुत थोड़ा, या कुछ भी नहीं, रहता। अनधिकारी के ज्ञाता होने से अनिष्ट की आशंका समझ, पूर्वी देशों में इस विषय के समर्थ लोगों ने इसे सर्वथा गोपनीय रखा। इस कारण आज भी इस संबंध में जो कुछ निश्चित रूप से लिखा जा सकता है वह यूरोप की देन है, जहाँ इसका वैज्ञानिक अध्ययन करने की चेष्टा की गई है।
अठारहवीं सदी के मध्य में फ्रांज़ ए. मेस्मर नामक वियना के एक चिकित्सक ने सर्वप्रथम सम्मोहन का अध्ययन प्रारम्भ किया। इन्होंने कुछ सफलता तथा बड़ी प्रसिद्धि प्राप्त की, किंतु इस संबंध में जिन सिद्धांतों की इन्होंने कल्पना की वे गलत सिद्ध हुए। जो सिद्धांत आजकल स्वीकृत हैं, उनका विवेचन लीबाल्ट (Liebault) तथा वेर्नहाइम (Bernheim) नामक दो फ्रांसीसी डाक्टरों ने किया था। इनके अनुसार सम्मोहन का अनिवार्य प्रवर्तक सुझाव या प्रेरणा का संकेत होता है।
स्वरूप
यह निश्चित रूप से समझ लेना चाहिए कि सम्मोहनकर्ता जादूगर, अथवा दैवी शक्तियों का स्वामी, नहीं होता। मनुष्यों में से अधिकांश प्रेरणा या सुझाव के प्रभाव में आ जाते हैं। यदि कोई आज्ञा, जैसे "आप खड़े हो जाँए" या "कुर्सी छोड़ दें", हाकिमाना ढंग से दी जाए, तो बहुत से लोग इसका तुरंत पालन करते हैं। यह तो सभी ने अनुभव किया है कि यदि हम किसी को उबासी लेते देखते हैं, तो इच्छा न रहने पर भी स्वयं उबासी लेने लग जाते हैं। दूसरों के हँसने पर स्वयं भी हँसते या मुस्कराते हैं तथा दूसरों को रोते देखकर उदास हो जाते हैं।
जो लोग दूसरों के सुझावों को इच्छा न रहते हुए भी मान लेते हैं, वे सरलता से सम्मोहित हो जाते हैं। सम्मोहित व्यक्ति के व्यवहार में निम्नलिखित समरूपता पाई जाती है :
आज्ञाकारिता
कुछ लोगों का मत है कि जो मनुष्य पूर्ण रूप से सम्मोहित हो जाता है वह सम्मोहनकर्ता की दी हुई सब आज्ञाओं का पालन करता है, किंतु कुछ अन्य का कहना है कि सम्मोहित व्यक्ति के विश्वासों के अनुसार यदि आज्ञा अनैतिक या अनुचित हुई, तो वह उसका पालन नहीं करता और जाग जाता है।
मिथ्या प्रतीति तथा भ्रम
सम्मोहनकर्ता यदि कहता है कि दो और दो सात होते है, तो सम्मोहित व्यक्ति इसे मान लेता है। यदि सम्मोहनकर्ता कहता है कि तुम घोड़ा हो, तो वह व्यक्ति हाथों और घुटनों के बल चलने लगता है।
मतिविभ्रम
सम्मोहित व्यक्ति को ऐसी वस्तुएँ जो उपस्थित नहीं है दिखाई तथा सुनाई जा सकती है और उनका स्पर्श व अनुभव कराया जा सकता है। इस अवस्था में यह भी मनवाया जा सकता है कि वह वस्तु उपस्थित नहीं है जो वास्तव में उपस्थित है। यदि प्रेरणा दी जाए कि जिस कुर्सी पर सम्मोहित व्यक्ति बैठा है वह वहाँ नहीं है, तो वह व्यक्ति मुँह के बल जमीन पर लुढ़क जाएगा।